৩০০ বছর পর মন্দিরে পুজোর অনুমতি পেলেন নিম্ন বর্ণের মানুষজন

নদিয়া: পূর্ব বর্ধমানের পর এবার নদিয়া (Nadia)। আদালতের নির্দেশে প্রায় ৩০০ বছর পর শিব মন্দিরে (Shiv Temple) প্রবেশ এবং পুজোর অনুমতি পেলেন বেশ কিছু নিম্ন বর্ণের মানুষ। নেপথ্যে কলকাতা হাইকোর্ট (Calcutta High Court)। কিন্তু কেন এতদিন তাঁরা মন্দিরে প্রবেশের অনুমতি পাননি? চলুন ঘটনা সম্পর্কে একটু বিস্তারে জেনে নেওয়া যাক।

জানা যায়, নদিয়া জেলার কালীগঞ্জের বৈরামপুর নামক একটি জায়গায় শতবর্ষ প্রাচীন একটি শিব মন্দির রয়েছে। সেই শিব মন্দিরে তপশিলি জাতি অন্তর্ভুক্ত পরিবারদের প্রবেশ এবং পুজো দিতে নিষেধাজ্ঞা জারি করেছিলেন তৎকালীন ওই এলাকার কিছু উচ্চ বর্ণের মানুষজন।

আরও পড়ুন: ধেয়ে আসছে কালবৈশাখী! ফের ঝড়বৃষ্টির পূর্বাভাস, ভাসবে কোন কোন জেলা?

সমাজে আধুনিকতার ছোঁয়া লাগলেও এতদিন পর্যন্ত তপশিলি জাতিভুক্ত পরিবারগুলির ঈশ্বর সাধনায় কোনওরকম ভোল পাল্টাছিল না। বহুবার অনুনয় বিনয় এবং পারস্পরিক মধ্যস্থতা সত্ত্বেও তাঁদের প্রতি যে নিদান ছিল তা কোনওভাবেই বদলায়নি।

শেষমেষ মন্দিরে প্রবেশের দাবি জানিয়ে কলকাতা হাইকোর্টের দ্বারস্থ হয় দেড়শ পরিবার। এই মামলায় হাইকোর্ট রায় দেয়, কোনওভাবেই নিম্নবর্ণের মানুষজনকে পুজো থেকে বঞ্চিত করা যাবে না। আদালতের এই নির্দেশ শুনে আনন্দে মেতে ওঠে ওই এলাকার আপামোর জনসাধারণ। অকাল বসন্তে মেতে ওঠে সকলে, সঙ্গে চলে আনন্দ উৎসব।

দেখুন আরও খবর: